**Délegyháza Község Önkormányzata Képviselő-testületének**

**.../.... (...) önkormányzati rendelete**

**az építményadóról szóló 21/2022. (X.26.) önkormányzati rendelet módosításáról**

Délegyháza Község Önkormányzat Képviselő-testülete a helyi adóról szóló 1990. évi C. törvény 1. § (1) bekezdésében kapott felhatalmazás alapján, az Alaptörvény 32. cikk (1) bekezdés a) és h) pontjában meghatározott feladatkörében eljárva következőket rendeli el:

**1. §**

Az építményadóról szóló 21/2022. (X. 26.) önkormányzati rendelet 7. § (2) bekezdés a)–e) pontja helyébe a következő rendelkezések lépnek:

*(Az adó évi mértéke:)*

„*a)* 0-50 m2 – ig 1.452,- Ft/ m2,

*b)* 51-75 m2 – ig 72.600,- Ft és az 50 m2-en felüli részre x 1.056,- Ft/ m2,

*c)* 76-100 m2 – ig 99.000,- Ft és a 75 m2-en felüli részre x 792,- Ft / m2,

*d)* 101-150 m2 – ig 118.800,- Ft és a 100 m2-en felüli részre x 660,- Ft/ m2,

*e)* 151 m2 fölött 151.800,- Ft és a 150 m2-en felüli részre x 528,- Ft/ m2 .”

**2. §**

Az építményadóról szóló 21/2022. (X. 26.) önkormányzati rendelet 7. alcíme a következő 10/A. §-sal egészül ki:

**„10/A. §**

(1) Amennyiben a nem vállalkozó magánszemély adóalany a tulajdonában, haszonélvezetében lévő, lakásnak nem minősülő építményt életvitelszerűen lakóhelyéül használja, az ezen építmény után fizetendő építményadó évi mértéke nem haladhatja meg a 240.000 Ft-ot, abban az esetben sem, ha a 7. § szerinti adómértékkel számolt építményadó összege ennél magasabb.

(2) Az (1) bekezdésben foglalt feltétel fennállását az adóalany nevére szóló, az életvitelszerű ottlakás tényét igazoló mennyiségű fogyasztást tartalmazó közüzemi számlákkal kell igazolni, az adókötelezettség keletkezésének évében az adatbejelentés mellékleteként. Ezt követően csak abban az esetben kell azokat ismételten benyújtani, ha az adókötelezettséget érintően változás következik be. Amennyiben az adatbejelentés nem az adókötelezettség évében kerül benyújtásra, hanem utólagosan, úgy a kedvezményt az eltelt adóévekre vonatkozóan is igazolni kell.

(3) Az adóhatóság a kedvezmény fennállásának tényét helyszíni ellenőrzés során jogosult felülvizsgálni és amennyiben megállapítja, hogy az (1) bekezdés szerint az építményt ténylegesen nem lakják, vagy nem az adóalany használja életvitelszerűen, úgy jogosult a kedvezmény vélelmét megdönteni és az adót kivetni.”

**3. §**

Ez a rendelet 2025. január 1-jén lép hatályba.

Délegyháza, 2024. november 27.

dr. Riebl Antal dr. Molnár Zsuzsanna

polgármester jegyző

A rendelet kihirdetve:

Délegyháza, 2024. november …….. napján:

dr. Molnár Zsuzsanna

jegyző