**Délegyháza Község Önkormányzata Képviselő-testületének**

**.../.... (...) önkormányzati rendelete**

**a telekadóról szóló 23/2003.(XII.23.) önkormányzati rendelet módosításáról**

Délegyháza Község Önkormányzat Képviselő-testülete a helyi adóról szóló 1990. évi C. törvény 1. § (1) bekezdésében kapott felhatalmazás alapján, az Alaptörvény 32. cikk (1) bekezdés a) és h) pontjában meghatározott feladatkörében eljárva a telekadóról szóló 23/2003. (XII.23.) önkormányzati rendelet módosításáról a következőket rendeli el:

**1. §**

(1) A telekadóról szóló 23/2003.(XII.23.) önkormányzati rendelet 4. § (1) bekezdés a) és b) pontja helyébe a következő rendelkezések lépnek:

*(A telekadó évi mértéke)*

„*a)* belterületi telek esetén 143,- Ft/m2/év,

*b)* külterületi telek esetén 15,- Ft/ m2/év.”

(2) A telekadóról szóló 23/2003.(XII.23.) önkormányzati rendelet 4. § (2) bekezdése helyébe a következő rendelkezés lép:

„(2) Az (1) bekezdés b) pontjában foglaltaktól eltérőn a 038, 041 és 043 hrsz-ú kivett csatorna, a 045 és 040 hrsz-ú közút, és a 044/7 hrsz-ú kivett strand és a hozzá kapcsolódó 044/80 és 044/81 hrsz-ú kivett bányató ingatlanok által körbehatárolt területen fekvő külterületi telkek esetén a telekadó évi mértéke 143,- Ft/m2/év.”

**2. §**

A telekadóról szóló 23/2003.(XII.23.) önkormányzati rendelet „Adómentesség, adókedvezmény” alcíme a következő 6/B. §-sal egészül ki:

**„6/B. §**

(1) Amennyiben a nem vállalkozó magánszemély adóalany a telkén lévő építményt életvitelszerűen lakóhelyéül használja, az ezen telek után fizetendő telekadó évi mértéke nem haladhatja meg a 240.000 Ft-ot, abban az esetben sem, ha a 4.§ szerinti adómértékkel számolt telekadó összege ennél magasabb.

(2) Az (1) bekezdésben foglalt feltétel fennállását az adóalany nevére szóló, az életvitelszerű ottlakás tényét igazoló mennyiségű fogyasztást tartalmazó közüzemi számlákkal kell igazolni, az adókötelezettség keletkezésének évében az adatbejelentés mellékleteként. Ezt követően csak abban az esetben kell azokat ismételten benyújtani, ha az adókötelezettséget érintően változás következik be. Amennyiben az adatbejelentés nem az adókötelezettség évében kerül benyújtásra, hanem utólagosan, úgy a kedvezményt az eltelt adóévekre vonatkozóan is igazolni kell.

(3) Az adóhatóság a kedvezmény fennállásának tényét helyszíni ellenőrzés során jogosult felülvizsgálni és amennyiben megállapítja, hogy az (1) bekezdés szerint az ingatlant ténylegesen nem lakják, vagy nem az adóalany használja életvitelszerűen, úgy jogosult a kedvezmény vélelmét megdönteni és az adót kivetni.”

**3. §**

Ez a rendelet 2025. január 1-jén lép hatályba.

Délegyháza, 2024. november 27.

dr. Riebl Antal dr. Molnár Zsuzsanna

polgármester jegyző

A rendelet kihirdetve:

Délegyháza, 2024. november …….. napján:

dr. Molnár Zsuzsanna

jegyző