**Délegyháza Község Önkormányzata Képviselő-testületének**

**.../.... (...) önkormányzati rendelete**

**a települési adóról szóló 17/2016. (XI.22.) önkormányzati rendelet módosításáról**

Délegyháza Község Önkormányzat Képviselő-testülete a helyi adókról szóló 1990. évi C. törvény 1. § (1) bekezdésében és 1/A. § (1) bekezdésében kapott felhatalmazás alapján, az Alaptörvény 32. Cikk (1) bekezdés a) és h) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 13. pontjában meghatározott feladatkörében eljárva - a települési adóról szóló 17/2016. (XI.22.) önkormányzati rendelet módosításáról - a következőket rendeli el:

**1. §**

A települési adóról szóló 17/2016.(XI.22.) önkormányzati rendelet 2. §-a a következő a) ponttal egészül ki:

*(Adóköteles az Önkormányzat illetékességi területén lévő,)*

„*a)* a telekadó hatálya alá nem tartozó horgásztó, pihenőtó területe,”

*[(továbbiakban együtt: ingatlan).]*

**2. §**

A települési adóról szóló 17/2016.(XI.22.) önkormányzati rendelet 7. § a)–d) pontja helyébe a következő rendelkezések lépnek:

*(A települési adó évi mértéke)*

„*a)* a halgazdálkodásról és a hal védelméről szóló törvény szerinti bányató esetében, amennyiben a bányafelügyelet a bányató tekintetében a tájrendezés végrehajtásának és a bányászati tevékenységnek a befejezését véglegessé vált határozattal megállapította, illetőleg a tájrendezés elvégzését igazolta, a vízügyi és vízvédelmi hatóság a vízjogi üzemeltetési engedélyt véglegessé vált határozattal kiadta, és az az ingatlan-nyilvántartásban is bányató megnevezéssel van nyilvántartva, valamint a horgásztó és pihenőtó esetén 11 Ft/m2/év

*b)* az ingatlan-nyilvántartásban mocsárként nyilvántartott földterület esetében 6,- Ft/m2/év;

*c)* a 038, 041 és 043 hrsz-ú kivett csatorna, a 045 és 040 hrsz-ú közút, és a 044/7 hrsz-ú kivett strand és a hozzá kapcsolódó 044/80 és 044/81 hrsz-ú kivett bányató ingatlanok által körbehatárolt területen fekvő ingatlanok esetében 143,- Ft/m2/év;

*d)* az a), b), és c) pontba nem tartozó ingatlanok esetében 15,- Ft/m2/év.”

**3. §**

Ez a rendelet 2025. január 1-jén lép hatályba.

Délegyháza, 2024. november 27.

dr. Riebl Antal dr. Molnár Zsuzsanna

polgármester jegyző

A rendelet kihirdetve:

Délegyháza, 2024. november …….. napján:

dr. Molnár Zsuzsanna

jegyző